CELEX: 31998R1900
Language: sl
Date: 1998-09-04 00:00:00
Title: Uredba komisije (ES) št. 1900/98 z dne 4. septembra 1998 o spremembi Priloge I k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

Avis juridique important

|

31998R1900

Official Journal L 247 , 05/09/1998 P. 0006 - 0008

Uredba Komisije (ES) št. 1900/98z dne 4. septembra 1998o spremembi Priloge I k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živilKOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 1488/97 [2], in zlasti prve in druge alinee člena 13,ker je treba določbe o značilnostih substratov za pridelavo gob vključiti v Prilogo I, da se v državah članicah omogoči ekološka pridelava gob pod enakimi pogoji pridelave;ker naj bi sestavine teh substratov načeloma izvirale iz kmetijskih gospodarstev, ki pridelujejo po postopku ekološke pridelave;ker nekaterih sestavin iz ekološke pridelave, zlasti slame in hlevskega gnoja, trenutno ni mogoče dobiti v zadostnih količinah; ker je primerno predvideti ustrezno prehodno obdobje, da se proizvajalcem omogoči prilagoditev na nove zahteve;ker tretja alinea člena 7(2) predvideva določitev posebnih zahtev označevanja proizvodov, pridelanih z uporabo nekaterih proizvodov, navedenih v Prilogi II k Uredbi (EGS) št. 2092/91; ker je v tej posebni pridelavi v prehodnem obdobju primerno predvideti informativno označevanje glede na sestavine substrata, ki niso ekološko pridelane;ker je treba zahteve, kakor so določene v tej uredbi, nadalje izpopolniti zlasti glede na pogoje uporabe, vključno z najvišjim odstotkom hlevskega gnoja, ki ni iz kmetijskih gospodarstev, ki pridelujejo po postopku ekološke pridelave, ter značilnosti in izvor micelija; ker naj bi se pripravljalna dela s tem v zvezi začela pravočasno, tako da bi se lahko končala pred koncem prehodnega obdobja;ker se trajanje prehodnega obdobja lahko pregleda glede na razvoj dogodkov ob upoštevanju razpoložljivosti slame in hlevskega gnoja iz ekološke pridelave;ker so ukrepi, predvideni v tej uredbi, v skladu z mnenjem odbora iz člena 14 Uredbe (EGS) št. 2092/91,SPREJELA NASLEDNJO UREDBO:Člen 1Priloga I k Uredbi (EGS) št. 2092/91 se spremeni, kakor je navedeno v Prilogi k tej uredbi.Člen 21. Ta uredba začne veljati 1. decembra 1998.2. Z odstopanjem od določb iz točk 5.1 in 5.2 Priloge I se v prehodnem obdobju, ki se izteče 1. decembra 2001, lahko uporabljajo: proizvodi iz točke 5.1(a) Priloge, ki niso iz kmetijskih gospodarstev, ki pridelujejo po postopku ekološke pridelave, vendar izpolnjujejo zahteve iz alinej od 1 do 4 dela A Priloge II k Uredbi (EGS) št. 2092/91, in/ali proizvodi iz točke 5.2 Priloge, ki niso iz kmetijskih gospodarstev, ki pridelujejo po postopku ekološke pridelave, vendar izpolnjujejo, kadar je to pomembno, zahteve iz dela A Priloge II k Uredbi (EGS) št. 2092/91,če proizvodov iz točk 5.1(a) in 5.2 iz kmetijskih gospodarstev, ki pridelujejo po postopku ekološke pridelave, ni na voljo, potrebo po njih pa prizna kontrolni organ oblasti ali organ.V teh primerih označevanje in oglaševanje vsebujeta izjavo z besedilom: "Gobe, gojene na substratu iz ekstenzivnega kmetijstva, ki ga je v prehodnem obdobju dovoljeno uporabljati v ekološki pridelavi". Beseda "ekološki" v tej izjavi, ali na tem ali na drugem mestu etikete in/ali oglasa, ne sme biti bolj izstopajoča kot ostale besede, uporabljene v izjavi.Ta uredba je v celoti zavezujoča in se neposredno uporablja v vseh državah članicah.V Bruslju, 4. septembra 1998Za KomisijoFranz FischlerČlan KomisijePRILOGAPrilogi I k Uredbi (EGS) št. 2092/91 se doda naslednja točka 5:"5. Za pridelavo gob se lahko uporabljajo substrati, če so sestavljeni samo iz naslednjih sestavin:5.1 hlevskega gnoja in živalskih iztrebkov (vključno s proizvodi iz alinej od 1 do 4 dela A Priloge II k Uredbi (EGS) št. 2092/91):(a) iz kmetijskih gospodarstev, ki pridelujejo po postopku ekološke pridelave;(b) ali izpolnjujejo zahteve iz alinej od 1 do 4 dela A Priloge II k Uredbi (EGS) št. 2092/91, samo do 25 % * in samo če proizvoda pod 5.1(a) ni na voljo;5.2 proizvodov kmetijskega izvora, razen zajetih v točki 5.1 (npr. slama), iz kmetijskih gospodarstev, ki pridelujejo po postopku ekološke pridelave;5.3 šote, ki ni kemično obdelana;5.4 lesa, ki po sečnji ni obdelan s kemikalijami;5.5 mineralnih proizvodov iz dela A Priloge II k Uredbi (EGS) št. 2092/91, vode in zemlje.* Ta odstotek je izračunan na skupno maso vseh sestavin substrata pred kompostiranjem (razen pokrovnega materiala in dodane vode)."[1] UL L 198, 22.7.1991, str. 1.[2] UL L 202, 30.7.1997, str. 12.